**Odgojno-obrazovni rad s učenicima kroz školski projekt BUDI SVJETLO**

**Ruža Jozić,** dipl. komp. i dipl. bibl.

**Gimnazija Sesvete**

[**ruza.jozic2@skole.hr**](mailto:ruza.jozic2@skole.hr)

**Sažetak**

Školski projekt je jedan od oblika rada školskog knjižničara, u kojem se ističe međupredmetni rad i suradnju više predmetnih nastavnika. Uključenje knjižničara u ovakav oblik rada svakako je potrebno, osobito ako knjižničar u svom godišnjem planiranju i kurikulumu istakne neki projekt koji će provesti u školskoj godini. Najčešće projekti nadilaze jedan ili više predmeta, povezuju više gledišta i aspekata neke teme, aktivnosti i sl. Projekti su poseban oblik nastave vezan uz neku određenu temu, koja se obrađuje s više različitih aspekata: povijesni, geografski, ekološki, jezično, umjetnički aspekt, književni, vjerski i sl.

**Ključne riječi**: Školski projekt, odgojno-obrazovni rad školskog knjižničara.

**Uvod**

Školski projekt je vrlo zahtjevan oblik odgojno-obrazovnog rada s učenicima, jer za uspješnu provedbu potrebno je uključiti mnogo sudionika: učenike i nastavnike škole, kao i vanjske suradnike. Projekt se najčešće provodi u suradnji više nastavnika i nastavnih predmeta, a školski knjižničar je najčešće neizostavan član školskog projekta, jer se mnoge aktivnosti u projektu održavaju i provode upravo u školskoj knjižnici, kao polazištu za dogovore, istraživanje teme, obradu pojedinih segmenata projekta kroz knjižnični fond, istraživanje mrežnih izvora, oblikovanje pojedinih faza rada u projektu, predstavljanje „proizvoda“ projekta, valorizaciju rada i sl. Školska knjižnica je izvorište, polazište i utočište za mnoge školske projekte. Ako u provedbi i radu kroz školski projekt iskrsnu mogući problemi, nejasnoće i nesuglasice između sudionika projekta, treba na vrijeme uočiti i postupno riješiti, kako bismo na kraju dobili zadovoljavajuće i dobre rezultate.

**Radnje za uspješnu provedbu školskog projekta**

* **Izabrati zvučni naslov** projekta (privlačan, s porukom); za početak **napraviti letak** za projekt, koji ćemo podijeliti sudionicima i ustanovama s kojima ćemo surađivati ili onima koji su zainteresirani za naš projekt; letak će ukratko obuhvatiti sve planirane aktivnosti, vremenik, sudionike i sve popratne informacije za komuniciranje…
* **Sudionici i suradnici na projektu**: tko ga provodi i projektni partneri (škola, ustanove, udruge s kojima surađujemo i sl.); učenici i nastavnici škole i vanjski suradnici, pojedinci i ustanove; (navesti ih sve po imenu); voditelji projekta su profesori škole, a učenici su podijeljeni u skupine prema interesima ili predmetima.
* **Oblici rada:** skupni, u parovima, pojedinačno; zajednički su ciljevi i rad, a zadaci su pojedinačni; to je suradničko učenje u timskom radu.
* **Program rada** (izobrazba, aktivnosti, akcije i sl.) : izrada teoretskog dijela i praktičnog dijela programa – trajanje (sati, dana, mjeseci).
* **Vrijeme provedbe (vremenik**) : kada ćemo provesti neku ili svaku pojedinačnu aktivnost (datum i trajanje, od - do)
* **Vrijednost i trajanje projekta**: vrijednost izraziti novčano koliko će nas stajati; predvidjeti sav trošak i kako ga podmiriti; od kuda i kako planiramo namaknuti potrebna sredstva, za vrijeme trajanja našeg projekta; traženje sponzora, donacija i sl.
* **Očekivani rezultati projekta**:
* pripremanje učenika za cjeloživotno učenje; stjecanje znanja i vještina (što su učenici naučili i koje su vještine usvojili radeći na ovom projektu),
* kroz zajednički rad uče istraživati, razvijaju suradničke odnose,
* izgradnja samopouzdanja učenika, uče se neposrednoj i odgovornoj komunikaciji s odraslima,
* znaju predstaviti svoj rad javnosti (kratko izlaganje, prezentacija, plakat, strip, slika, pokus, ručni rad i sl.).

**Aktivnosti u projektu**:

* Zajedničko planiranje svih aktivnosti koje namjeravamo provesti;
* Podjela zaduženja svim sudionicima projekta, definiranje metoda i postupaka kojima ćemo provesti naše aktivnosti; povezivanje teorijskih znanja i praktičnih aktivnosti koje ćemo uraditi; u projektnoj se nastavi ili radu „nešto čini“ – na kraju se treba vidjeti rezultat našega rada, proizvod koji se može pokazati, prezentirati i pokazati javnosti.

**Ciljevi**: povezati interese učenika, nastavnika i vanjskih suradnika kroz zajedničke aktivnosti, motiviranost učenike za rad, u kojem će oni iskazati neke svoje specifične sposobnosti, znanja, vještine i aktivnosti.

* Zadaci za provedbu svakog sudionika u projektu s vremenikom ostvarenja
* Izrada materijala: dizajniranje letaka, prezentacija, poziva, slika, plakata, pokusa i sl.
* Izobrazba sudionika ili upoznavanje sa zadacima, susret s predavačima ili vanjskim suradnicima i sudionicima projekta;
* Priprema zajedničkih aktivnosti promicanja naših ideja kroz zajednički projekt; provedba ankete, upitnika, ako je to potrebno za naš rad, sastanci, dogovori i sl.
* Medijska kampanja za upoznavanje i predstavljanje naših aktivnosti i projekta u cjelini.
* **Širenje informacija o projektu**:
* izrada vizualnog identiteta u projektu, izrada kratkog filma o projektu,
* informiranje javnosti o rezultatima projekta,
* izrada konačnih materijala u projektu,
* najava i predstavljanje projekta na Web stranici škole,
* tiskanje materijala i brošura o projektu,
* priprema i održavanje završnog predstavljanja projekta.

**Oblici predstavljanja projekta: izložbe, priredbe, proizvodi i sl.**

1. **Izložbe** uključuju: plakate, zidne novine, rezultate ankete ili istraživanja, umjetničke produkcije (slike), dokumentaciju o učeničkim pokusima, fotografski materijal, video ili film o radu, kompjuterske prezentacije.
2. **Priredbe** uključuju: kazališnu predstavu, scenski prikaz, recital, glazbu, ples, reviju odjeće, sportske aktivnosti, radio-emisiju, popularno predavanje za učenike, susret sa poznatom ili priznatom osobom iz svijeta znanosti, umjetnosti, kulture, sporta i sl.
3. **Proizvodi** mogu biti: publikacije (brošure, dokumentacija, foto-album, zbirke učeničkih radova i tekstova ), izrada raznih ukrasnih i uporabnih predmeta, koji su proizašli iz našega zajedničkog rada u projektu (nakit, naprave, pribor, ukrasne i ekološke vrećice, dijelovi odjeće: marame, šalovi i sl.; umjetnički predmeti i slike (radovi talentiranih učenika u slikarskom i crtačkom umijeću, oslikavanje posuda i raznih predmeta, kao i slikanje na tkanini ili drugim podlogama); mjere uljepšavanja i uređenja školskog prostora i okoliša škole (oslikavanje zidova i staklenih površina, uređenje školskog vrta i sl.); zaštita okoliša škole ( uređenje klupa, ograde, dvorišta) i sl.

**Na što treba posebno obratiti pozornost?**

1. Na vrijeme formirajte radni tim za vaš projekt, o svojim ciljevima i zadacima upoznajte sve članove radne skupine, podijelite zaduženja i odredite okvirne rokove za njihovu provedbu.
2. Nastavnici, a često i učenici, odbijaju takav oblik rada i učenja, jer se ne ocjenjuje. Kako su projekti oblik intenzivnog i cjelovitog učenja u nekom području, temi i aktivnosti, ocijeniti se može i grupa u cjelini, kao i doprinos radu svakog pojedinca. To onda nije zapreka da se učenici ne uključe i ne provode projekte u školi, kao i nama knjižničarima, koji direktno ne ocjenjujemo naše učenike, nego predmetni nastavnici. Nagrada za dobro obavljen posao u projektu ne mora uvijek biti samo dobra ocjena, važna su i mala zadovoljstva, druženja, posjeti, izlet, zajedničko istraživanje, zajednički rad i aktivnosti, koje možemo nekome predstaviti i pokazati, i sl.
3. U planiranju i provedbi treba voditi računa da se nađe prava ravnoteža između zadataka planiranja i otvorenosti za dodatne aktivnosti. Postavlja se osnovna struktura za planiranje projekta, a ostalo se planira u hodu i prema potrebama.
4. U dobrom projektu učenici i nastavnici zajednički rade, dogovaraju i realiziraju planirane aktivnosti pa je i radna atmosfera suradnička i prijateljska. Učenici najčešće uživaju u takvom radu, osjećaju se opušteno i zadovoljno.
5. U projekt uključite veći broj učenika i nekoliko nastavnika, kako biste pokrili različite aspekte i vrste poslova koje trebate odraditi u svom projektu; više učenika s različitim sposobnostima i interesima, a nastavnici kao voditelji pojedinih segmenata rada.
6. U projektima koji pokrivaju ili zahvaćaju više predmeta odvojite dovoljno vremena za potrebne dogovore s kolegama, a poslije i s učenicima.

**Projekt *Budi svjetlo*, uz *Međunarodnu godinu svjetlosti 2015.,* proveden u Gimnaziji Sesvete**

Ovaj projekt planiran je u Kurikulumu školske knjižnice za kulturnu i javnu djelatnost, kao i u stručnom aktivu profesora fizike, a pojedini segmenti rada iz ovog projekta planirani su u stručnom aktivu profesora hrvatskog jezika i likovne umjetnosti. Okvirni plan za provedbu projekta, kao i detaljno razrađen plan aktivnosti i zaduženja, vremenik i sve ostalo što je bilo potrebno, napravila je knjižničarka škole u suradnji sa svojim suradnicima: profesorima fizike, hrvatskog jezika, likovne umjetnosti i vjeroučiteljica. Ovaj projekt proveli smo po segmentima različitih aktivnosti, a zajednička tema koja nas je povezala, bila je SVJETLOST.

**Priprema i planiranje školskog projekta uključuje**:

* Odabir teme: ***BUDI SVJETLO! Uz Međunarodnu godinu svjetlosti 2015.***
* Kontekst u kojem se projekt provodi (u okviru godišnjeg plana i programa, kao kulturna i javna

djelatnost školske knjižnice, kao izvannastavna aktivnost, na satovima nastavnog predmeta.

* Odrediti vremenski tijek provedbe ( od rujna do prosinca 2015.).
* Predvidjeti načine i oblike rada za provedbu (temu obraditi kroz različita područja: svaki

nastavnik predložio je svoj način i oblike provedbe).

* Planirati sve aktivnosti (unutar pojedinih nastavnih predmeta svatko je planirao svoj način i oblik

uključenja u ovaj projekt i na taj način dao svoj doprinos).

* Izraziti ciljeve koje želimo postići (ciljevi su nam zajednički: predstaviti temu iz različitih kutova

i stajališta, i uključiti veći broj učenika u aktivan rad).

* Odrediti interese učenika i nastavnika u projektu (prema svojim interesima i sposobnostima

učenici su predložili svoje aktivno uključenje u projekt).

* Učenicima u skupinama detaljnije pojasniti njihove zadatke, načine kako ih ostvariti i provesti, kao i načine predstavljanja na kraju rada.
* Staviti na popis osobe i institucije za suradnju i kontakt (izvan škole), koje nam mogu pomoći u

ostvarenju našeg projektnog plana.

* **Zadaci učenicima** koji su uključeni u projekt (učenici su dobili točno određeni zadatak):
* Istražiti temu svjetlosti, Svjetlosno onečišćenje, Čovjek i svjetlost, Svjetlost i zdravlje, u literaturi i mrežnim stranicama, te izraditi plakate i kratki film o svjetlosnom onečišćenju koji će snimiti učenici škole) – uključeni učenici 3. i 4. razreda.
* Istražiti teme: Svjetlost u poeziji, Svjetlost u Bibliji - svjetlo vjere, izraditi plakate na ove teme, napisati pjesme na ovu temu; zaduženje učenicima daju prof. hrvatskog jezika, a uključeni su učenici 2. i 4. razreda.
* Pripremiti kolaž poezije i misli o svjetlosti: izvode recitatorska i dramska skupina na završnoj priredbi, kao i uz akcije u *Mjesecu hrvatske knjige 2015.*
* Istraživanje i izrada prezentacija na temu: Svjetlost (Sunce) kod starih naroda; Op-art (suvremena optička umjetnost i glazba), rade učenici 2. i 4. razreda.
* Pripremiti pokuse iz fizike na temu svjetlosti, (prikupiti potreban materijal i opisati pokuse), rade učenici 3. razreda s profesorima fizike, a sve će biti predstavljeno na završnoj priredbi.
* Uključenje u akciju *Upali lampici i čitaj*! (uz početak *Mjeseca hrvatske knjige 2015*.), posvećeno 120. obljetnici rođenja i 90. oblj. smrti S. A. Jesenjina, izložbom *Zvjezdane noći S. Jesenjina* i čitanjem njegove poezije na hrv. i ruskom jeziku), priprema knjižničarka i prof. hrv. jezika, a sudjeluju učenici 4. razreda.
* Sudjelovanje na predavanju *Svjetlo vjere u Tinovoj poeziji*, kroz *Mjesec hrvatske knjige* 2015.; a u povodu 60. obljetnice smrti Tina Ujevića, knjižničarka postavlja izložbu *Nostalgija svjetlosti Tina Ujevića*, sve u suradnji s narodnom Knjižnicom Sesvete i Udrugom Ujević, iz Imotskoga (Vesna Ujević i Ivan Babić).
* Sudjelovanje u simuliranju snimanja glazbeno-govorne emisije *Znanost na eteru* Radio-Studenta, posvećenoj temi svjetlosti, uz audio-vizualne efekte, u dvorani Narodnog sveučilišta Sesvete s učenicima 4. razreda (organizirale knjižničarka i prof. fizike).
* Humanitarna akcija za pomoć Domu za nezbrinutu djecu, Nazorova ulica u Zagrebu, prema kojoj smo i nazvali cijeli projekt: ***Budi svjetlo!*** – uključenost vjeroučiteljice i učenika na izradi ručnih radova, božićnih ukrasa i čestitki, te prodaja kolača, a sve u svrhu prikupljanja novčanih sredstava kroz prodajnu izložbu, kao pomoć učenika i nastavnika škole.

**Aktivnosti učenika**

1. **Prikupljanje** podataka, materijala, istraživanje u literaturi i mrežnim stranicama:

* Traženje podataka i materijala u školskoj knjižnici, u nekim ustanovama, ili kroz suradnju s ustanovama i institucijama; uključenost u snimanje radio-emisije; sudjelovanje na znanstveno-popularnom predavanju u školi i izvan škole u narodnoj knjižnici i sl.
* Izrada materijala po dobivenim zadacima: istraživanje svoje teme, priprema materijala za izradu tematskih plakata, priprema materijala za pokuse s profesorima fizike, kratki film i prezentacije.
* Kontakti s osobama koje nam mogu pomoći, traženje podataka, slikovnog materijala i sl.

1. **Sistematizacija** podataka, pisanje tekstova, izrada plakata, izrada prezentacija, filma, recitala poezije, uvodnog govora za završnu priredbu, materijala za pokuse i sl.

**Aktivnosti u školi:** pripremili smo sve aktivnosti po etapama rada kako je planirano od rujna do prosinca 2015.: upoznali smo zainteresirane nastavnike o provedbi ovog projekta i podjela zaduženja; odredili smo voditeljicu projekta - školska knjižničarka, koja koordinira sve aktivnosti u suradnji s predmetnim nastavnicima, a upoznat je i ravnatelj škole o svim našim planovima i aktivnostima te načinom provedbe.

**Izdvojili smo aktivnosti** u ovom projektu, termine provedbe, predstavljanje učenicima i javnosti u školi. Za svaku aktivnost izradili smo obavijesti, pozivnice i tekstove na Web stranici škole, a završno predstavljanje svih naših postignuća bilo je 26. 11. 2015. u auli škole. To su bile:

* **Izložba *ZVJEZDANE NOĆI SERGEJA JESENJINA*** ( priprema knjižničarka) – 15. - 25. 10. 2015., postavljeno uz početak *Mjeseca hrvatske knjige 2015.*
* Uključenost u **akciju *Upali lampicu i čitaj!*** – učenici 4. razreda čitaju poeziju naglas, stihovi S. Jesenjina na hrvatskom i ruskom jeziku, organiziraju knjižničarka i profesorice hrv. jezika, uz *Mjeseca hrvatske knjige 2015*. – održano 23. 10. 2015. u školskoj knjižnici.
* **Izrada zadanih** plakata i prezentacija, snimanje kratkog filma (učenici), listopad-studeni 2015.
* Sudjelovanje učenika u snimanju **radio-emisije *Znanost na eteru*** Radio-Studenta, posvećene svjetlosti, sudjeluju učenici 4. razreda, a organiziraju knjižničarka i prof. fizike – 5. 11. 2015., u dvorani Narodnog sveučilišta Sesvete.
* **Predavanje *Svjetlo vjere u Tinovoj poeziji***, u suradnji s *Udrugom UJEVIĆ* i Knjižnicom Sesvete, 12. 11. 2015., a knjižničarka postavlja **izložbu *NOSTALGIJA SVJETLOSTI TINA UJEVIĆA****,* u kojoj je dominirao veliki **portret Tina Ujevića,** likovni rad naše učenice Lucije Ćurković. Sve održano od12. do 20. 11. 2015. u Knjižnici Sesvete, a zatim u školskoj knjižnici (23. 11. – 5. 12. 2015.); učenici dramske skupine Kaos izvode **recital Tinove poezije**, s prof. hrv. jezika.
* Priprema i postavljanje **izložbe fotografija *Svjetlost u fotografiji***, u suradnji s Muzejom suvremene umjetnosti u Zagrebu – postavljeno u školi uz završnu priredbu, 20. - 30. 11. 2015.
* Izložba plakata ***Svjetlost u poeziji*** i ***Svjetlo vjere*** – rad učenika i knjižničarke, postavljeni uz završnu svečanost i naše *Dane svjetlosti.*
* **Znanstveno-popularno predavanje za učenike škole *Svjetlost i hologrami***, održano u suradnji s PMF-om i Institutom za fiziku – prof. dr. sc. Nazif Demoli – 26. 11. 2015., organizirale prof. fizike i knjižničarka škole.
* **Završna svečanost- DAN SVJETLOSTI -** na kojoj je predstavljen naš cjelokupni tromjesečni rad na ovu temu (26. 11. 2015.), a profesori fizike naše škole priredili su spektakularne **pokuse**, dok su učenici priredili nekoliko zasebnih pokusa koje su predstavili svima zainteresiranim.
* **Humanitarna akcija** u prosincu 2015. pod nazivom ***Budi svjetlo*** čovjeku u potrebi, u kojoj su učenici izrađivali ukrase, čestitke i prodavali kolače, a sve u svrhu prikupljanja novčanih sredstava za pomoć Domu za nezbrinutu djecu u Zagrebu (prikupljeno oko 2.000,00 kn).

**Značenje projektne nastave za učenike**

* Potiče učenike na izvannastavni rad i povećava motivaciju učenika za učenjem i istraživanjem.
* Potiče razvoj kritičkog, logičkog i kreativnog mišljenja i rada.
* Razvijaju i unaprjeđuju socijalne vještine (preuzimaju odgovornost, donose odluke, odgovaraju za svoj rad), razvijaju komunikacijske i suradničke odnose.
* Učenici razvijaju bolju međusobnu komunikaciju, kao i komunikaciju s odraslima.
* Jačaju svoje samopouzdanje i samopoštovanje, kroz zajednički rad i predstavljanjem svojih aktivnosti, radova i vještina drugima.
* Ovakvi oblici rada i učenja potiču i razvijaju informacijsku i medijsku pismenost učenika i sl.

**Značenje projektne nastave za nastavnike škole**

* Poboljšava suradnju među nastavnicima škole, pojačava rad nastavnika kroz projektni rad.
* Bolje poznavanje kroz suradnički rad; uvažavanje drugih, razmjena informacija, spremnost na pomoć i zajedničko rješavanje nekog problema ili aktivnosti.
* Uvažavanje učenika, bolje razumijevanje i usmjeravanje učenika da razviju i izraze svoje sposobnosti i vještine, kroz kreativan rad i sl.

**Ishodi učenja u ovakvom obliku rada s učenicima:**

* Učenici znaju raditi u skupinama, uvažavaju druge i kritički prosuđuju.
* Učenici znaju kako doći do informacija, znaju ih oblikovati i predstaviti drugima.
* Učenici znaju uraditi različite modele za predstavljanje svojih znanja i vještina: znaju snimiti kratki film, uraditi edukativnu prezentaciju za nastavu, znaju kreativno oblikovati plakat, sudjelovati u istraživanju i raspravljanju o nekoj temi.
* Učenici mogu u zadanom roku pripremiti recital, izložbu ili pripremiti pokus.
* Učenici mogu najbolje izraziti svoje vještine i sposobnosti kroz projektni rad.

**Osobe i institucije s kojima smo surađivali kroz ovaj projekt:**

* Suradnja s narodnom **Knjižnicom Sesvete** – knjižničar **Ivan Babić**: izložba i predavanje za naše učenike 4. razreda.
* Suradnja s **Udrugom Ujević** iz Imotskoga, gospođa **Vesna Ujević**: predavanje za naše učenike *Svjetlo vjere u Tinovoj poeziji.*
* Suradnja s **Narodnim Sveučilištem Sesvete**: sudjelovanje u snimanju emisije za Radio-Student *Znanost na eteru,* koju su održali Goran Gašparac i suradnici s PMF-a.
* Suradnja s **Muzejom suvremene umjetnosti** u Zagrebu: Izložba *Svjetlost u fotografiji.*
* PMF u Zagrebu, **Institut za fiziku**: predavanje *Svjetlost i hologrami*, prof. dr. sc. Nazif Demoli, i dogovoren posjet učenika Institutu za fiziku s profesoricom fizike, u 2. polugodištu.
* **Dom za nezbrinutu djecu**, Nazorova ul. Zagreb: posjet i novčana donacija učenika škole.

**Korištena literatura:**

1. Jensen, Eric. 2003. Super-nastava. Educa. Zagreb.
2. Mattes, Wolfgang. 2007. Nastavne metode. Naklada Ljevak. Zagreb.

**KRITIČKO VREDNOVANJE SADRŽAJA NA INTERNETU kroz istraživanje o književniku TINU UJEVIĆU**

Radeći s učenicima na školskom projektu, koji je obuhvatio izložbu i predavanje o pjesniku Tinu Ujeviću, uz 60. obljetnicu smrti, a u *Godini svjetlosti 2015*., prije izrade izložbe provela sam s grupom učenika 4. razreda malo istraživanje u elektroničkim izvorima o zastupljenosti podataka o Tinu Ujeviću, njihovoj točnosti i vjerodostojnosti. Kroz zajednički rad školske knjižničarke i prof. hrvatskog jezika učenici su upoznati s ciljevima i zadacima koje trebaju obaviti, pripremiti materijal, tekstove i fotografije. Učenici su dobili zadatak istražiti i pronaći tekstove, fotografije i ostali materijal na mrežnim stranicama, koji ćemo iskoristiti za naše oblikovanje izložbe o Tinu Ujeviću. Učenici koji su provodili istraživanje podijelili su se u dvije grupe. Jedna grupa je istraživala mrežne stranice i tekstove o Tinu Ujeviću, koji se odnose na njegov život, književni rad, njegove pjesme i citate. Od tih materijala pripremili smo tekstualni dio za plakate, a druga grupa učenika radila je odabir i ispis slikovnog i fotografskog materijala, koji nam je bio potreban za zajedničko oblikovanje izložbe o Tinu Ujeviću na 6 velikih plakata.

Ciljevi:

* Istražiti u mrežnim izvorima sve dostupne informacije o Tinu Ujeviću koristeći internet pretraživače ili tražilice.
* Poučiti učenike osnovnim kriterijima za vrednovanje i provjeru vjerodostojnosti informacija i materijala na internetu, upozoriti ih na zamke pri procjeni valjanosti sadržaja s mrežnih stranica.
* Potaknuti učenike da i sami kritički vrednuju i provjeravaju sadržaje na internetu, i da se i sami pridržavaju istih kriterija pri izradi vlastitih mrežnih stranica.

Zadaci:

* Obrazovni: odabrati i pronaći sadržaje na internetu o pjesniku Tinu Ujeviću, odrediti osnovni kriterij za odabir i vrednovanje informacija i sadržaja na mrežnim stranicama.
* Odgojni: upozoriti na važnost kritičkog pristupanja materijalima na internetu, i usporediti ih s nekim od knjižnih izvora, jer su mnogi sadržaji o Tinu Ujeviću dostupni u kritičkoj literaturi, koja se nalazi i u školskoj knjižnici.

**Kako procijeniti kvalitetu informacija na internetu**? Procjena  kvalitete informacija ovisi o potrebi svakog pojedinačnog korisnika kao i o prirodi informacije  koja se traži. Kako bismo lakše mogli vrednovati informacije s web-stranica, vrednujemo sam izvor – podatak o stranici i vrednujemo sadržaj stranice. Cilj je upoznati osnovne kriterije za pretraživanje i vrednovanje sadržaja na internetu te njihova praktična primjena u istraživanju zadane teme.

**Osnovni kriteriji za vrednovanje web-stranica**

**Pri vrednovanju izvora, odnosno podataka o stranici** trebamo uzeti u obzir: domenu, autorstvo, poveznice, bibliografiju, sponzore i sl. Najčešće **domene** iz kojih možemo saznati o kojem se tipu stranice radi su ove: .hr, označava sadržaj koji pripada Hrvatskoj, a ako se ne radi o pravnom subjektu, najčešće se koristi oznaka .com (komercijalne stranice); državne ustanove imaju nastavak - .gov; obrazovne i znanstvene ustanove - .edu; neprofitne organizacije - .org, itd. Izvor je pouzdan, ako  mu je **autor** stručnjak za određeno područje ili institucija koja je priznata u stručnim krugovima. Podaci o autoru ili instituciji mogu nam pomoći pri procjeni kvalitete neke informacije. Sljedeći element za vrednovanje jesu **poveznic**e, sadržaji na koje nas upućuje stranica. Također je važno doći do **bibliografskih podataka** na stranici, kao dodatnom izvoru i točnosti informacija, a ništa manje nije pitanje **sponzorstva** neke stranice, odnosno je li krajnji cilj neka reklama i usluga.

**Pri vrednovanju podataka o sadržaju web-stranica** trebamo obratiti pozornost na sljedeće kriterije: točnost, objektivnost, kompetentnost autora, ažuriranje stranice, opseg predmeta ili područje, korisnici – komu je stranica namijenjena, dostupnost sadržaja i stabilnost stranice na kojoj se nalazi. Pod kriterijem **točnost** – provjeravamo ima li informacija urednika, je li jezično, pravopisno i gramatički napisan, je li sadržaj napisan kao točna, istinita i stručna informacija. Ako ovi kriteriji nisu ispunjeni onda možemo sumnjati u pouzdanost informacija. Sadržaji na web-stranicama su vjerodostojni i pouzdaniji, kada su potpisani **autori,** ili su navedeni izvori kao poveznica za podatke o autoru, ustanovi ili organizaciji kojoj pripada . Kriterij **objektivnosti** vrlo je važan pri vrednovanju sadržaja s web-stranica, zato su važna pitanja: koja je namjera ili cilj iznesene informacije, promidžba, oglašavanje, stavovi i poruke koje se šalju tim sadržajem. Za valjanost informacija i sadržaja također su važni: datum **ažuriranja** i kreiranja informacija, da su aktualne, precizne i sveobuhvatne. Potrebno je ustanoviti i **opseg predmeta**, područje u kojem se informacije objavljuju; tko su **korisnici sadržaja**, kome je namijenjen, u kom obliku je prikazan: za širu publiku ili je stručno i znanstveno napisan.

Nakon što su učenici upoznati s elementima i kriterijima za procjenu kvalitete informacija na mrežnim stranicama, prilikom svoga istraživanja imat će u vidu ove elemente:

* definiranje svrhe (namjene) izvora (informacija)
* procjena autorstva (možemo li utvrditi tko je autor teksta ili informacija)
* točnost sadržaja ( usporedba s nekim drugim izvorom)
* organizacija informacija (znanstvene, stručne informacije, ili je neki, nestručnjak napisao)
* uspoređivanje sa sličnim izvorima (u stručnoj literaturi)
* procjena općeg dojma o kvaliteti izvora ( način kako je nešto prezentirano, napisano, primjena stručnih izraza i pojmova i sl.)
* određivanje korisničke skupine kojoj je  izvor namijenjen (samo obična informacija ili vrlo stručno mišljenje namijenjeno ciljanim korisnicima).

**Provođenje istraživanja o Tinu Ujeviću na mrežnim stranicama**

1. **Zadaci učenicima za istraživanje mrežnih stranica:**

* navodimo ključne riječi za ovo istraživanje: Tin Ujević: život, poezija, citati.
* Učenicima dati zadatak da pronađu adrese mrežnih stranica na kojima su informacije potrebne za našu temu. Razgovaramo zašto su te stranice ocijenili kao vjerodostojne, tj. kako web adresa može biti kriterij za vrednovanje. Navodimo primjere domena (.org, .edu, .com, .gov, .hr) i komentiramo ih.
* Slijedi nabrajanje i objašnjavanje ostalih kriterija za vrednovanje sadržaja: autor (Webmaster), kontakt, točnost informacije, primjerenost sadržaja, datum zadnje promjene sadržaja, URL, poveznice (vanjski linkovi), pravopis, preglednost, porijeklo informacije, nagrade i sl.

Ključne riječi u našem istraživanju mrežnih stranica bile su „Tin Ujević“. Ove riječi su bez navodnih znakova unesene u tražilice, a korištene su samo dvije Internet tražilice: Google i Yahoo!.

Odabir ovih tražilica učinjen je s obzirom na njihovu dominantnu ulogu na tržištu. Učenici su uzeli u obzir samo prvih deset rezultata svake tražilice, dakle ukupno 20 rezultata koje su odabrali kao važne za našu temu. Dobivene rezultate razvrstali smo u tri područja pretraživanja, a naravno može se postaviti i puno više kriterija pretraživanja. Naši kriteriji pretraživanja bili su ovi: **domena, jezik i tema**, a sve vezano za Tina Ujevića. Kriterij pod nazivom domena svrstava rezultate u jednu od tri skupine prema Internet domeni: .com domene, .hr domene i ostale (.net, .org i dr.). Kriterij pod nazivom jezik daje rezultate: hrvatski jezik ili drugi. Kriterij pod nazivom tema svrstava rezultate u jednu od tri skupine prema dominantnoj temi na pronađenoj stranici: Tin Ujević – život, Tin Ujević – poezija, Tin Ujević - citati. Učenici pristupaju pretraživanju mrežnih stranica po dobivenim zadacima i uputama. Rezultati do kojih smo došli u izabranim tražilicama ovim jednostavnim načinom i modelom istraživanja, daju preglednu sliku odabranih segmenata, koje pokazujemo u našem tabelarnom i grafičkom prikazu.

1. **Nakon istraženih i dobivenih informacija pristupamo oblikovanju podataka:**

Učenici rade grupno, otvaraju Excel tablicu, upisuje dobivene rezultate i obrađuju istražene podatke, komentiraju web adrese i kriterije za vrednovanje tih stranica. Njihov je zadatak otvoriti svaku od zadanih mrežnih stranica i vrednovati je prema kriterijima. Učenici zadatke obavljaju grupno, traže, upisuju, komentiraju i zajednički donose zaključke. U tekstovima koje su učenici pronašli na mrežnim stranicama u zadanim domenama Google i Yahoo! po pojmovima ***Tin Ujević, pjesme i Tin Ujević, citati*** - veći dio teksta i informacija su točni i pouzdani, a samo jedan mali broj tekstova Ujevićevih pjesama imao je pogreške u izostavljenom slovu ili krivo prenijet stih u drugi red. Učenici su uspoređivali tekstove pjesama i provjeravali valjanost napisanog u mrežnim izvorima, uspoređujući ih sa knjižnim tekstovima. Kada su počeli istraživati mrežne stranice pod ***Tin Ujević, život -*** otkrili su vrlo diskutabilne tekstove, evo nekih primjera:

1. <http://www.bc-kailash.hr/?gclid=CJm-9oaggcsCFbQV0wodFh4MFg#!Ima-li-%C5%BEivota-poslije-smrti/c19vt/565afd290cf296b209018849> (reklame za budistički centar i tekstovi o životu poslije smrti itd.)
2. <http://www.biografija.com/tin-ujevic/> (*Autor: S.Š., Foto: Kaiser87/Wikimedia )*
3. <http://vijestigorila.jutarnji.hr/gorilopedija/lifestyle/knjizevnost/tin_ujevic_biografija>:

**Datum objave:**Srijeda, 17. ožujka 2010.; **Preuzeto:**jutarnji.hr; **Tin Ujević biografija**

*…“Tin Ujević proglašen je najpoznatijim hrvatskim pjesnikom u anketi koju je među hrvatskim*

*građanima u sklopu*[*akcije*](http://hr-engine.xclaimwords.net/DoClick.xclaim?key=aHR0cDovL3ZpamVzdGlnb3JpbGEuanV0YXJuamkuaHIvZ29yaWxvcGVkaWphL2xpZmVzdHlsZS9rbmppemV2bm9zdC90aW5fdWpldmljX2Jpb2dyYWZpamE=,MTE3MTg1,MjgwMzQ0) *"Proljeće s knjigom Matice hrvatske" provela Matica hrvatska…*

1. <https://zir.nsk.hr/islandora/object/hrstud%3A211/datastream/PDF/view>

*SVEUČILIŠTE U ZAGREBU, HRVATSKI STUDIJ, Ena Krpo: Augustin Tin Ujević (kao) pjesnik svojih ishodišta, DIPLOMSKI RAD, Zagreb, 2014.*

1. <http://digitalne-knjige.com/oxwall/blogs/856>

„*Ovaj put ispričat ćemo vam nešto više o skitnici i bohemu o kojem kola anegdota kako se nakon što ga je konobar otpilio da ga nažalost ovako odjevenog u prnje ne smiju poslužiti, pojavio u svom najboljem izdanju, te zatim šalicu kave izlio u džep uz primjedbu: "Kad poslužujete odijelo, a ne čovjeka!" Naravno riječ je o Tinu Ujeviču čovjeku čiji je skromni grob na Mirogoju poznat samo insiderima koji tamo hodočaste, ne bi li mu ostavili boc*

|  |  |  |  |  |  |
| --- | --- | --- | --- | --- | --- |
|  |  | **GOOGLE** | **YAHOO!** | UKUPNO |  |
|  | .com | 6 | 4 |  |  |
| **domena** | .hr | 2 |  |  |  |
|  | ostali | 2 | 6 |  |  |
|  |  | 10 | 10 | 20 |  |
|  |  |  |  |  |  |
|  |  | google | Yahoo! | ukupno |  |
| **jezik** | hrvatski | 9 | 3 |  |  |
|  | drugi | 1 | 7 |  |  |
|  |  | 10 | 10 | 20 |  |
|  |  |  |  |  |  |
|  |  |  | google | Yahoo! | ukupno |
|  | Tin Ujević, život | .hr | 3 | 4 |  |
| **tema** |  | .com | 6 | 5 |  |
|  |  | ostali | 1 | 1 |  |
|  |  |  | 10 | 10 | 20 |
|  | Tin Ujević, pjesme | .hr | 2 | 4 |  |
|  |  | .com | 7 | 5 |  |
|  |  | ostali | 1 | 1 |  |
|  |  |  | 10 | 10 | 20 |
|  | Tin Ujević, citati | .hr | 1 | 3 |  |
|  |  | .com | 6 | 2 |  |
|  |  | ostali | 3 | 5 |  |
|  |  |  | 10 | 10 | 20 |
|  |  |  |  |  |  |
| |  | | --- | |  | |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| |  | | --- | |  | |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| **Tin Ujević, život** |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  | **Tin Ujević, pjesme** |  |  |
| |  | | --- | |  | |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| **Tin Ujević, citati Tin Ujević, pjesme** |  |  |  |  |  |  |
|  |  |  |  |  |  |  |
|  |  |  |  |  |  |  |
| **III. Predstavljanje i obrazlaganje istraženih mrežnih stranica:** |  |  |  |  | **Tin Ujević, citati** |  |
|  |  |  |  |  |  |  |
| Preko LCD projektora učenici pokazuju svaku od zadanih mrežnih stranica, komentiraju i obrazlažu svoje ocjene koje su dali tim stranicama i ocjenjuju njihovu vjerodostojnost. Učenici su dobivene rezultate prikazali tabelarno i grafički, usporedili su ih i komentirali prema zadanim kriterijima te ocijenili pojedine stranice, ali su dobili poticaj da u budućem radu kritički preispituju sadržaje koje nađu na mrežnim stranicama.  Preporuka učenicima**: N*e uzimajte sve s mrežnih stranica kao istinito!,*** jer izbor ovih nekoliko tekstova koje smo pronašli u mrežnim izvorima, dovoljno nam govori i ukazuje da svi podaci i informacije pronađene na mrežnim stranicama nisu uvijek i u potpunosti točni, pouzdani i vjerodostojni.  **Zaključak:** Pretraživanje mrežnih stranica bit će uspješnije ako dobro razumijemo i poznajemo tehnike pretraživanja, kao i načine njihova korištenja. Različiti pretraživači koriste se specifičnim funkcijama i formulama, no postoje pojmovi koji su zajednički tehnikama pretraživanja, te će njihovo poznavanje biti od velike pomoći. Potrebno je znati ključnu riječ ili kombinaciju ključnih riječi. Često ćemo dobiti i previše informacija pa je potrebno izvršiti pravi odabir. Možemo pretraživati i pojedine vrste datoteka, kao Word dokumente, PowerPoint prezentacije, PDF dokumente, a mi smo koristili jednostavno pretraživanje. Ako se koriste naprednije opcije pretraživanja za našu temu, kao kritički članci, književne kritike i eseji, povećava se broj relevantnih rezultata. Rezultate koje smo dobili pretraživanjem mrežnih stranica trebamo kritički vrednovati da bismo odlučili što ćemo preuzeti i prezentirati drugima. Prije donošenju konačnih sudova i stavova, dobiven informacije treba provjeriti, usporediti, utvrditi identitet osoba ili institucija koje stoje iza navoda, kritički prosuditi i formirati svoj stav prema dobivenim informacijama. U konačnici, time učenici potiču i razvijaju svoju informacijsku pismenost, koja će im biti potrebna za daljnja istraživanja mrežnih stranica i u nekom budućem samostalnom istraživačkom radu.  Korištena literatura:  1.Ogrizek Biškupić, Ivana i Banek Zorica, Mihaela. 2014. *Web tehnologije*. Visoka škola za poslovanje Baltazar Adam Krčelić. Zaprešić. |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |